Plantárna fascitída
Bolesť piet z dôvodu zápalu šliach (plantárna fascitída).Hľadám ďalšiu doplnkovú liečbu (napr.vhodný krém), popri absolvovaných rázových vlnách.
Dobrý deň, ďakujeme za Vašu otázku.
Plantárna fasciitída je jednou z najčastejších príčin bolesti päty. Doplnková liečba môže pomôcť zmierniť symptómy a podporiť hojenie tkaniva. K terapii rázovými vlnami sa odporúča vykonávanie špecifických cvičení a dôležitý je aj výber vhodnej obuvi ( obuv nemá byť príliš úzka, nemá sa nosiť obuv s vysokými podpätkami ). Bolesti päty môžete zmierniť aplikáciou protizápalovej masti, alebo gélu ( Ibalgin, Dolgit, Voltaren, Flector EP gél). Nápomocné bývajú aj prípravky
s chladivým efektom
.
Doplnkové metódy Vám odporúčam prekonzultovať aj s Vašim ošetrujúcim lekárom.
Pekný zvyšok dňa Vám prajem.
S pozdravom Martina Vetráková.